《华胥引　见张祖定新诗有寄》
清代·沈谦

云窗春暖，月地宵寒，乱花似锦。京兆当年，深青浅绿曾细审。

何故多病多愁，想粉坑脂窨。却似黄鹂，欲啼还被寒噤。

故剑新缣，总因他、蛾眉谗谮。频移带眼，须知细腰姓沈。

还怕玉帘风细，人愁单枕。清夜然脂，日高为你犹寝。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。